În mai puțin de o lună, euro ar putea ajunge la 5 lei, spune analistul Claudiu Vuță. Cum ne va afecta.
Cursul euro, în raport cu leul, atinge un nou maxim istoric de 4,8722 lei. Ultimul maxim istoric a fost înregistrat miercuri, de 4,8641 lei. Analiștii preconizează o creștere a euro de până la 5 lei, în câteva luni. Leul pierde din nou teren în fața euro, care a atins ieri valoarea de 4,87.
Ultimul maxim istoric înregistrat a fost chiar miercuri, când moneda europeană a depășit în premieră 4,86 lei. Te afectează și pe tine, pentru că plătești facturi, chirii și rate raportate la euro. Dacă nu plătești chirie și vrei să îți cumperi o casă, tot de euro te lovești. De asemenea, va crește și prețul produselor importate. Analistul Claudiu Vuță a explicat cum ne va afecta pe toți deprecierea leului. "Per total o să pierdem toți, dar în primul rând vor fi afectați cei care au de efectuat plăți către bănci în euro. În momentul în care leul se devalorizează vor fi afectați în primul rând angajații, cei care muncesc, cei care produc PIB în această țară. În prezent, se vorbește de pragul de 5 lei pentru un euro, probabil va fi atins în mai puțin de o lună dacă vom continua la fel", a explicat Claudiu Vuță, analist economic.